2003/72/EY: Komission päätös, tehty 30 päivänä tammikuuta 2003, eräistä Kiinasta tuotaviin eläinperäisiin tuotteisiin liittyvistä suojatoimenpiteistä tehdyn päätöksen 2002/994/EY muuttamisesta (ETA:n kannalta merkityksellinen teksti) (tiedoksiannettu numerolla K(2003) 426)



Virallinen lehti nro L 026 , 31/01/2003 s. 0084 - 0085



Komission päätös, tehty 30 päivänä tammikuuta 2003, eräistä Kiinasta tuotaviin eläinperäisiin tuotteisiin liittyvistä suojatoimenpiteistä tehdyn päätöksen 2002/994/EY muuttamisesta (tiedoksiannettu numerolla K(2003) 426) (ETA:n kannalta merkityksellinen teksti) (2003/72/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(1) ja erityisesti sen 22 artiklan 1 kohdan, sekä katsoo seuraavaa: (1) Sen jälkeen, kun eräistä Kiinasta tuoduista eläinperäisistä tuotteista löydettiin eläinlääkkeiden jäämiä ja Kiinaan tehdyn tarkastuskäynnin yhteydessä havaittiin puutteita eläinlääkkeiden sääntelyssä sekä elävien eläinten ja eläintuotteiden jäämien valvontajärjestelmässä, komissio teki 30 päivänä tammikuuta 2002 päätöksen 2002/69/EY(2) eräistä Kiinasta tuotavien eläinperäisten tuotteiden suojatoimenpiteistä. (2) Kiinan viranomaisten toimittamien tietojen ja jäsenvaltioiden tekemistä tarkastuksista saatujen positiivisten tulosten perusteella on ollut mahdollista sallia tiettyjen eläinperäisten tuotteiden tuonti Kiinasta useiden päätökseen 2002/69/EY tehtyjen muutosten avulla. Nämä muutokset konsolidoitiin komission päätöksellä 2002/994/EY(3). (3) Päätöksessä 2002/69/EY, sellaisena kuin se on muutettuna päätöksellä 2002/933/EY(4), säädetään, että Kiinasta sallitaan sekä luonnonvaraisen että vesiviljelystä peräisin olevan lohen (Salmo salar) fileiden tuonti. Tämä tuote säilytettiin kuitenkin päätöksen 2002/994/EY liitteessä täsmentämättä, että molemmat alkuperät olivat sallittuja. Tämän vuoksi päätöksen 2002/994/EY liite olisi muutettava vastaavasti. (4) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 2002/994/EY liite tämän päätöksen liitteellä. 2 artikla Tätä päätöstä sovelletaan 3 päivästä helmikuuta 2003. 3 artikla Tämä päätös on osoitettu kaikille jäsenvaltioille. Tehty Brysselissä 30 päivänä tammikuuta 2003. Komission puolesta David Byrne Komission jäsen (1) EYVL L 24, 30.1.1998, s. 9. (2) EYVL L 30, 31.1.2002, s. 50. (3) EYVL L 348, 21.12.2002, s. 154. (4) EYVL L 324, 29.11.2002, s. 71. LIITE "LIITE I osa Luettelo ihmisravinnoksi tai rehuksi tarkoitetuista eläinperäisistä tuotteista, joiden tuonti yhteisöön sallitaan ilman testausta: - Kalastustuotteet, paitsi seuraavat: - vesiviljelystä saadut, muut kuin jäljempänä tarkoitetut Salmo salar -lajiin kuuluvan lohen fileet - ankeriaat - muut katkaravut kuin jäljempänä tarkoitetut Atlantin valtamerestä pyydetyt - Salmo salar -lajiin kuuluvan lohen fileet - Atlantin valtamerestä pyydetyt kokonaiset katkaravut, joita ei ole valmistettu tai jalostettu muuten kuin jäähdyttämällä ja pakkaamalla lopulliseen pakkaukseensa merellä ja jotka on purettu suoraan yhteisön alueella - Gelatiini II osa Luettelo ihmisravinnoksi tai rehuksi tarkoitetuista eläinperäisistä tuotteista, joiden tuonti yhteisöön sallitaan, jos niille tehdään kemiallinen testi 3 artiklan 2 kohdan mukaisesti: - Suolet - Procambrus clarkii -lajin ravut, jotka on pyydetty makeista luonnonvesistä - Edellä I osan mukaisesti sallituista kalastustuotteista saatu surimi III osa Luettelo ihmisravinnoksi tai rehuksi tarkoitetuista eläinperäisistä tuotteista, joiden tuonti yhteisöön sallitaan, jos niille tehdään kemiallinen testi 3 artiklan 2 kohdan mukaisesti"